section_heading: Opis
paragraph_text: Alvarezsauri su bili vrlo specijalizirani. Imali su sitne prednje udove zdepastih proporcija, s kompaktnim rukama kao kod ptica, a prema izgledu skeleta se može zaključiti da su imali velike prsne mišiće i mišiće ruku, što je možda prilagodba za kopanje ili trganje. Na ruci je jedan prst, palac, bio jako povećan, s velikom oštrom pandžom; ostala dva prsta bila su redukovana. Njuške su im bile cjevaste, čeljusti izdužene, a zubi sitni. Možda su se hranili kukcima koji su živjeli u kolonijama, kao što su termiti.